ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
27 ก.ค. 2558

สรุปภาวะตลาดภาคเช้า : SET ลงต่อ – SET ปรับตัวลงต่อ ด้วยหลายปัจจัยลบเข้ามากระทบ ไล่ตั้งแต่ตลาดยุโรปและสหรัฐเมื่อคืนวันศุกร์ปรับลงกว่า 1%, บาทอ่อนกระตุ้นแรงขายต่างชาติ, กังวลเฟดส่งสัญญาณขึ้นดอกเบี้ยในการประชุมสัปดาห์นี้ (28-29 ก.ค.) และล่าสุดตัวเลขส่งออกในมิ.ย. ออกมาแย่กว่าคาดอีก กดดัน SET มาปิดตลาดที่ 1416.88 จุด -21.20 จุด ด้วยมูลค่าซื้อขาย 1.8 หมื่นลบ. กลุ่มหลักปิดลบถ้วนหน้า โดย ICT, พลังงาน และแบงก์ ปิดลบ -1.9%, -1.7% และ -1.0% ตามลำดับ ด้านตลาดภูมิภาคอยู่ในแดนลบระดับแดงเข้ม
กลยุทธ์ที่แนะนำ :ช่วงบ่าย: เข้าสู่อีกช่วงแนวรับที่มองไว้อย่างรวดเร็ว (1400-1420 จุด) โดยเราคาดจะมี Technical rebound สลับที่แนวรับ 1417-1420 จุด หรือไม่ก็ 1400-1410 จุด รวมถึงแรงซื้อกลับ จากปัจจัยหนุนเรื่องการปรับครม. ซึ่งนายกฯเผยจะมีความชัดเจนในก.ย.หรือเร็วกว่านั้น ดังนั้น กลยุทธ์ เรามองเป็นโอกาสซื้ออีกครั้งบริเวณนี้ สำหรับนักลงทุนส่วนการเก็งกำไร ผู้รับความเสี่ยงได้สูง ซื้อดักรีบาวด์ช่วงแนวรับ 1400-1420 จุด ทั้งนี้ หุ้นแนะนำตามสัญญาณทางเทคนิค ได้แก่ SIAM (รับ 3.98 ต้าน 4.40 Cut 3.86) และ NUSA (รับ 0.79 ต้าน 0.86 Cut 0.76)